ଭୁବନେଶ୍ବର, ଜାନୁଆରୀ ୭ (ଲୋକାଲ ୱାୟାର): ମନରେ ସକରାତ୍ମକ ଚିନ୍ତାଧାରା ଓ ସଫଳତାର ସ୍ବାଦ ଚାଖିବାର ଇଚ୍ଛା ଥିଲେ ସବୁ କାର୍ଯ୍ୟ ସହଜ- ଏହାକୁ ପ୍ରମାଣିତ କରି ଦୃଷ୍ଟିବାଧିତ ଅନନ୍ତ କୁମାର ନାୟକ ଏଥର ଓଏଏସ୍ ପରୀକ୍ଷାରେ କୃତକାର୍ଯ୍ୟ ହୋଇଛନ୍ତି।
ପ୍ରଶାସନିକ ସେବା ପାଇଁ ପ୍ରସ୍ତୁତି କେତେ ଚ୍ୟାଲେଜିଂ ଥିଲା ଓ କିପରି ପରିଶ୍ରମ କରୁଥିଲେ ?
-ମୁଁ ଦୃଷ୍ଟିବାଧିତ। ହେଲେ ଏବେ ସବୁ ମ୍ୟାଟେରିଆଲ୍ ପି.ଡି.ଏଫ୍.ରେ ମିଳିଯାଉଛି। ପୁଣି ସ୍କ୍ରିନ୍ ଓ ଟେକ୍ସଟ୍ ରିଡିଂ ସଫ୍ଟୱାୟାର୍ ବ୍ୟବହାର କରି ଆମକୁ ପଢାଯାଏ ।
ଏହାଛଡ଼ା ମୋ ପାଖରେ ଏକ ସ୍କାନର୍ ଅଛି, ମୁଁ ତାକୁ ଦରକାର ବେଳେ ଉପଯୋଗ କରି ପଢିଥାଏ ।
ପ୍ରଯୁକ୍ତି ବିଦ୍ୟାର ବିକାଶ ସହ ମାଇକ୍ରୋସଫ୍ଟ ୱାର୍ଡରେ ମୁଁ ତାକୁ ନୋଟ୍ କରେ ଓ ବ୍ରେଲରେ ନୋଟ କରି ନିଜ ପାଇଁ ପ୍ରସ୍ତୁତ କରେ ।
ଚଳିତବର୍ଷ ପ୍ରାଶାସନିକ ପରୀକ୍ଷାରେ ସଫଳ ହେବେ ବୋଲି ବିଶ୍ବାସ ଥିଲା ?
-ଆଶା ଥିଲା ଯେ, ରେଜଲ୍ଟ ଆଉ ଟିକେ ଭଲ ହୋଇଥାନ୍ତା। ପରିଶ୍ରମ ଅନୁସାରେ ଅଧିକ ରାଙ୍କ ପାଇବାର ଆଶା ଥିଲା।
ସଫଳତାର ଶ୍ରେୟ କାହାକୁ ଦେବେ ?
-ମୋ ସଫଳତାର ଶ୍ରେୟ ମୁଁ ସମାଜକୁ ଦେବି। କାରଣ ଆଜିର ସମାଜ ଏତେ ସଚେତନ ଯେ ମୁଁ ରାସ୍ତାରେ ଯିବା ସମୟରେ ଯଦି ମୋ ପାଖକୁ ଗାଡିଟେ ମାଡି ଆସୁଛି, ସେମାନେ ମୋତେ ସୁରକ୍ଷିତ କରିଦେଉଛନ୍ତି ।
ତେବେ ପରିବାର, ଶିକ୍ଷକ, ସାଙ୍ଗସାଥୀ ଓ ସହଯୋଗୀଙ୍କ ଭୂମିକା ଗୁରୁତ୍ୱପୂର୍ଣ୍ଣ ।
ଓଏଏସ୍ ପରୀକ୍ଷା ପାଇଁ କିପରି ଅନୁପ୍ରାଣିତ ହେଲେ ?
-ବିଜେବି କଲେଜରେ ଯୁକ୍ତ ତିନି ପଢୁଥିବାବେଳେ ଭୁବନେଶ୍ବର ଚନ୍ଦ୍ରଶେଖରପୁରସ୍ଥିତ ବିକାଶ ଏଜୁକେସନାଲ୍ ଚାରିଟେବଲ୍ ଟ୍ରଷ୍ଟ ସଂସ୍ପର୍ଶରେ ଆସିଥିଲି। ସେଠାରେ ହିଁ ମୋ ଆତ୍ମବଳ ବହୁଗୁଣିତ ହୋଇଥିଲା ।
ସେଠାକାର ପ୍ରଶିକ୍ଷକମାନେ ମୋତେ ସେମାନଙ୍କ ପଢାଶୈଳୀ ସଂପର୍କରେ ଜଣାଇଥିଲେ ଯେ ଦୃଷ୍ଟିବାଧିତ ହେଲେ ମଧ୍ୟ ଆଇଏଏସ୍ ବା ଓଏଏସ୍ ପାଇବା କଷ୍ଟସାଧ୍ୟ ନୁହେଁ ।
ବର୍ତ୍ତମାନ କଣ ପଢୁଛନ୍ତି ?
-ମୁଁ ବର୍ତ୍ତମାନ ଦିଲ୍ଲୀ ଜେଏନୟୁରେ ଲ ଆଣ୍ଡ ଗଭର୍ଣ୍ଣାନ୍ସରେ ପିଏଚଡି କରୁଛି ।
ପରୀକ୍ଷା ପାଇଁ କେଉଁ ବିଷୟବସ୍ତୁକୁ ବେଶି ପ୍ରାଧାନ୍ୟ ଦେଉଥିଲେ ?
-ଓପିଏସସିରେ ସବୁ ବିଷୟବସ୍ତୁ ପ୍ରସ୍ତୁତ କରିବାକୁ ପଡିଥାଏ। ତେବେ ମୁଁ ପଲିଟିକାଲ ସାଇନ୍ସ ଆଣ୍ଡ ଇଣ୍ଟରନ୍ୟାସନାଲ୍ ରିଲେସନ୍ ଓ ହିଷ୍ଟ୍ରିକୁ ଅପ୍ସନାଲ୍ ଭାବେ ଚୟନ କରିଥିଲି ।
ତେବେ ଜେନେରାଲ ସାଇନ୍ସ ପାଇଁ ଅନେକ ବହି ପଢୁଥିଲି ଓ ଏନସିଆରଟିରୁ ମଧ୍ୟ ପ୍ରସ୍ତୁତ ହେଉଥିଲି।
କେତେ ସମୟ ପଢୁଥିଲେ ?
-ସେମିତି ସମୟ ଦେଖି ମୁଁ ପଢେନି, ଇଚ୍ଛା ଯେତେବେଳେ ହୁଏ ସେତେବେଳେ ପଢେ। କେତେବେଳେ ୧୫- ୧୬ ଘଣ୍ଟା ବି ପଢିବାକୁ ଇଚ୍ଛା ହୁଏ, ଇଚ୍ଛା ନଥିଲେ ୫-୬ ଘଣ୍ଟା ପଢେ।
କେବଳ ଓଏଏସ୍ ପାଇଁ ତ ପଢୁନଥିଲି, ତା ସହିତ ପିଏଚଡି ପାଇଁ ରିସର୍ଚ୍ଚ ମଧ୍ୟ କରେ ।
ପାଠପଢା ପାଇଁ ଆର୍ଥିକ ସହଯୋଗ କିପରି ପାଆନ୍ତି ?
-ମୁଁ ପିଲାବେଳୁ ଅନେକ ବୃତ୍ତି ପାଇଛି। ସ୍ନାତକୋତ୍ତର ବେଳେ ବାପାଙ୍କ ଦେହାନ୍ତ ହୋଇଥିଲା। ସେବେଠାରୁ ମା ମୋତେ ବହୁତ ସହଯୋଗ କରନ୍ତିଷ। ତାଛଡ଼ା ମୁଁ ଫେଲୋସିପ୍ ମଧ୍ୟ ପାଉଛି ।
ଚାକିରିରେ ଯୋଗ ଦେବାପରେ କେଉଁ କ୍ଷେତ୍ରରେ କାର୍ଯ୍ୟ କରିବାକୁ ପସନ୍ଦ କରିବେ ?
-କିପରି ନୂଆ ନୂଆ ସିଷ୍ଟମର ସୁବିନିଯୋଗ ହୋଇପାରିବ, ସେ ଦିଗରେ ବେଶି କାମ କରିବାକୁ ଚାହିଁବି। ଉଚ୍ଚଶିକ୍ଷା ଶେଷ କରିବା ପରେ ଏହି ସଫଳତା ପାଇଥିବାରୁ ମୁଁ ଏଜୁକେସନ ସିଷ୍ଟମରେ କାମ କରିବାକୁ ଚାହିଁବି।
ରାଜ୍ୟରେ ମହିଳା ସୁରକ୍ଷା କ୍ଷେତ୍ରରେ ଆପଣ କାର୍ଯ୍ୟ କରିବେ ?
-ସମାଜରେ ମହିଳାଙ୍କ ସ୍ଥାନ ଗୁରୁତ୍ବପୂର୍ଣ୍ଣ- ତୃଣମୂଳ କ୍ଷେତ୍ରରେ ଏନେଇ ସଚେତନ କରାଗଲେ ସବୁ ଠିକ୍ ହୋଇଯିବ। ସେଥିପାଇଁ ପିଲାମାନଙ୍କୁ ସ୍କୁଲ ବେଳୁ ହିଁ ପଢାଇବାକୁ ପଡିବ ଓ ବୁଝାଇବାକୁ ପଡିବ।
ଭୁବନେଶ୍ୱର, ଜାନୁଆରୀ ୭(ଲୋକାଲ ୱାୟାର): କଠିନ ପରିଶ୍ରମ କଲେ ସଫଳତା ନିଶ୍ଚୟ ମିଳିଥାଏ । ଲୋକାଲ ୱାୟାରକୁ ଏହି କଥା କହିଛନ୍ତି ଓଏଏସ୍ ଟପ୍ପର ଦେବାଶିଷ ପଣ୍ଡା ।
ତାଙ୍କ ସଫଳତାର ଶ୍ରେୟ ସେ ବାପା, ମା', ଭଗବାନ ଓ ସହପାଠୀଙ୍କୁ ଦେଇଛନ୍ତି । ଦୈନିକ ୮ ଘଣ୍ଟା ପରିଶ୍ରମ କରିବା ସହ ତାଙ୍କ ସଫଳତାରେ ୟୁଟ୍ୟୁବର ସହାୟତା କାମ ଦେଇଥିଲା ବୋଲି ସେ କହିଛନ୍ତି ।
ପ୍ରଶାସନିକ ସେବାରେ ଯୋଗ ଦେବା ପରେ ଆସନ୍ତା ଦିନରେ ଜନ୍ମମାଟି ପାଇଁ କିଛି କରିବା ସହ ଜନସାଧାରଣଙ୍କ ସେବାରେ ନିଜକୁ ନିୟୋଜିତ କରିବେ ବୋଲି ଦେବାଶିଷ କହିଛନ୍ତିି ।
ସୁନ୍ଦରଗଡ଼ ଜିଲ୍ଲା ବଣାଇଁର ଦେବାଶିଷ ପଣ୍ଡା ୨୦୧୮ ଓଏଏସ୍ ପରୀକ୍ଷାରେ ରାଜ୍ୟରେ ଟପ୍ପର ହୋଇଛନ୍ତି । ଦେବାଶିଷଙ୍କ ପିତା ପ୍ରସନ୍ନ କୁମାର ପଣ୍ଡା ଓ ମାତା ପ୍ରମିଳା ଦ୍ୱିବେଦୀ ଶିକ୍ଷକ ଓ ଶିକ୍ଷୟିତ୍ରୀ ଭାବେ କାର୍ଯ୍ୟରତ ।
ସେମାନଙ୍କ ପୈତୃକ ଘର ବଣାଇଁଗଡ଼ ବ୍ଲକ ଅନ୍ତର୍ଗତ ଜକୈକଳା ଗ୍ରାମରେ । ଦେବାଶିଷ ବାପା-ମା'ଙ୍କର ଏକମାତ୍ର ପୁତ୍ର ଏବଂ ଭଉଣୀ ବେଙ୍ଗାଲୁରୁରେ ସଫ୍ଟୱେର ଇଞ୍ଜିନିୟର ଅଛନ୍ତି ।
ବିଶ୍ୱବିଦ୍ୟାଳୟରୁ କୃଷି ବିଜ୍ଞାନରେ ସ୍ୱର୍ଣ୍ଣପଦକ ସହିତ ସ୍ନାତକ ଡିଗ୍ରୀ ହାସଲ କରିଥିଲେ ।
ଦେବାଶିଷ ଏବେ ଛତିଶଗଡ଼ର ରାୟପୁର ସ୍ଥିତ ଇନ୍ଦିରା ଗାନ୍ଧି କୃଷି ବିଶ୍ୱବିଦ୍ୟାଳୟରେ ଶସ୍ୟ ବିଜ୍ଞାନରେ ଜେଆରଏଫ ପାଇବା ସହ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି ।
ତାଙ୍କୁ ଏହି ସଫଳତା ପାଇଁ ବିଭିନ୍ନ ମହଲରୁ ଶୁଭେଚ୍ଛା ମିଳିବାରେ ଲାଗିଛି ।
କଟକ, ଜାନୁଆରୀ ୬(ଲୋକାଲ ୱାୟାର): ଓଡ଼ିଶା ଲୋକସେବା ଆୟୋଗ(ଓପିଏସସି) ଦ୍ୱାରା ପରିଚାଳିତ ଓଡ଼ିଶା ସିଭିଲ ସର୍ଭିସ (ଓସିଏସ୍) ବା ଓଏଏସ୍ ପରୀକ୍ଷା ଫଳ ସୋମବାର ପ୍ରକାଶ ପାଇଛି ।
ପରୀକ୍ଷାରେ ୨୧୮ ଜଣ କୃତକାର୍ଯ୍ୟ ହୋଇଥିବା ବେଳେ ଦେବାଶିଷ ପଣ୍ଡା ପ୍ରଥମ ହୋଇଛନ୍ତି ।
ଯଥାକ୍ରମେ ଋତୁପର୍ଣ୍ଣା ମହାପାତ୍ର ଏବଂ ଆକାଶ କୁମାର ପଣ୍ଡା ଦ୍ୱିତୀୟ ଓ ତୃତୀୟ ହୋଇଛନ୍ତି ।
ଉଲ୍ଲେଖଯୋଗ୍ୟ, ଓଡ଼ିଶା ସିଭିଲ୍ ସର୍ଭିସ ଏକଜାମିନେସନ୍-୨୦୧୮ର ପର୍ସନାଲିଟି ଟେଷ୍ଟ -୨୦୧୯ ଡିସେମ୍ବର ୧୭ରୁ ୨୮ତାରିଖ ମଧ୍ୟରେ ହୋଇଥିଲା ।
ଭୁବନେଶ୍ୱର, ଡିସେମ୍ବର ୪(ଲୋକାଲ ୱାୟାର): ରାଜ୍ୟ ସରକାର ବରିଷ୍ଠ ଓଏଏସ୍ ସ୍ତରରେ ଅଦଳବଦଳ କରି ୧୮ ଜଣଙ୍କୁ ନୂତନ ସ୍ଥାନରେ ନିଯୁକ୍ତି ଦେଇଥିବା ସାଧାରଣ ପ୍ରଶାସନ ବିଭାଗ ବିଜ୍ଞପ୍ତିରୁ ପ୍ରକାଶ ।
ପଞ୍ଚାୟତିରାଜ ବିଭାଗ ଅତିରିକ୍ତ ସଚିବ କୃଷ୍ଣପ୍ରସାଦ ପତିଙ୍କୁ ଇସ୍ପାତ ଓ ଖଣି ବିଭାଗ ଅତିରିକ୍ତ ସଚିବ ଭାବେ ଅବସ୍ଥାପିତ କରାଯାଇଥିବା ବେଳେ କେନ୍ଦୁଝର ପିଡି ଡିଆରଡିଏ ଉଦ୍ଧବ ଚରଣ ମାଝୀଙ୍କୁ ଯୋଜନା ଓ ସମନ୍ୱୟ ବିଭାଗକୁ ପଠାଯାଇଛି । ସେ ପଶ୍ଚିମ ଓଡ଼ିଶା ବିକାଶ ପରିଷଦର ସିଇଓ ଭାବେ କାର୍ଯ୍ୟ କରିବେ ।
ଇଡକୋ ସିଜିଏମ୍ ଡ. ଗଣେଶ୍ୱର ଜେନା ଇସ୍ପାତ ଓ ଖଣି ବିଭାଗର ଅତିରିକ୍ତ ସଚିବ ଭାବେ ବଦଳି ହୋଇଥିବା ବେଳେ ପଞ୍ଚାୟତିରାଜ ବିଭାଗର ଯୁଗ୍ମ ସଚିବ ମହେଶ୍ୱର ପାଣିଗ୍ରାହୀଙ୍କୁ କେନ୍ଦୁଝର ପିଡି, ଡିଆରଡିଏ ଭାବେ ଅବସ୍ଥାପିତ କରାଯାଇଛି ।
କଟକ ଏଡିଏମ୍ ଶ୍ରୀକାନ୍ତ ତରାଇଙ୍କୁ ମାଧ୍ୟମିକ ଶିକ୍ଷା ବୋର୍ଡ ସମ୍ପାଦକ ଭାବେ ନିଯୁକ୍ତି ଦିଆଯାଇଛି । ଶିଳ୍ପ ବିଭାଗ ଯୁଗ୍ମସଚିବ ଶୁଭେନ୍ଦ୍ର କୁମାର ନାୟକଙ୍କୁ ଗଞ୍ଜାମ ଏଡିଏମ୍ ଭାବେ ବଦଳି କରାଯାଇଛି ।
ଓଡ଼ିଶା ଏସସି ଆଣ୍ଡ ଏସଟି ଡେଭଲପମେଣ୍ଟ ଫାଇନାନ୍ସ କୋଅପରେଟିଭ୍ କର୍ପୋରେସନର ଜେନେରାଲ ମ୍ୟାନେଜର ବାଳମୁକୁନ୍ଦ ଭୂୟାଁଙ୍କୁ ମାଲକାନଗିରି ପିଡି ଡିଆରଡିଏ ଭାବେ ନିଯୁକ୍ତି ଦିଆଯାଇଛି ।
ଗଞ୍ଜାମ ଏଡିଏମ୍ ଲକ୍ଷ୍ମୀକାନ୍ତ ସେଠୀଙ୍କୁ ଶ୍ରମ ବିଭାଗ ଯୁଗ୍ମ ସଚିବ ଭାବେ ଏବଂ କଳାହାଣ୍ଡି ପିଡି ଡିଆରଡିଏ ଜ୍ଞାନରଞ୍ଜନ ଭଞ୍ଜଦେଓଙ୍କୁ ଗଜପତି ଏଡିଏମ୍ ଭାବେ ନିଯୁକ୍ତି ଦିଆଯାଇଛି ।
ମହିଳା ଓ ଶିଶୁ ବିକାଶ ବିଭାଗର ଯୁଗ୍ମ ନିର୍ଦ୍ଦେଶକ ଧରଣୀଧର ନନ୍ଦଙ୍କୁ କଟକ ଏଡିଏମ୍, ଏସଏସ ଏବଂ ଇପିଡି ବିଭାଗର ଯୁଗ୍ମ ସଚିବ ପ୍ରଭାତକୁମାର ମହାପାତ୍ରଙ୍କୁ କଳାହାଣ୍ଡି ପିଡି ଡିଆରଡିଏ ଭାବେ ନିଯୁକ୍ତି ଦିଆଯାଇଛି ।
ଫୁଲବାଣୀ ଉପଜିଲ୍ଲାପାଳ ଭାବେ ଡୋଳାମଣି ପଟେଲଙ୍କ ବଦଳି ଆଦେଶକୁ ବାତିଲ କରାଯାଇ ପୂର୍ବ ଭଳି ତାଙ୍କୁ ରେଢ଼ାଖୋଲ ଉପଜିଲ୍ଲାପାଳ ଭାବେ ରଖାଯାଇଛି ।
ଉପବାଚସ୍ପତିଙ୍କ ବ୍ୟକ୍ତିଗତ ସଚିବ ରବିନ୍ଦ୍ର କୁମାର ସେଠୀଙ୍କୁ ଅତିରିକ୍ତ ଦାୟିତ୍ୱ ଫେରାଇ ଦିଆଯାଇଛି । ପୂର୍ବଭଳି କ୍ରୀଡ଼ା ଓ ଯୁବସେବା ବିଭାଗର ଓଏସଡି ଭାବେ ସେ କାର୍ଯ୍ୟ କରିବେ ।
ସେହିପରି ଆଠଗଡ଼ ବିଡିଓ ଅଜାମ୍ଭର ମହାନ୍ତିଙ୍କୁ ଢେଙ୍କାନାଳ ଡିଆରଡିଏର ଏପିଡି (ପ୍ରଶାସନ) ଭାବେ ବଦଳି କରାଯାଇଛି ।
ରେଙ୍ଗାଲି ଜଳସେଚନ ପ୍ରକଳ୍ପ, ସୁକିନ୍ଦାର ସ୍ୱତନ୍ତ୍ର ଏଲଏଓ ଭାବେ ପାରଳାଖେମୁଣ୍ଡି ଅତିରିକ୍ତ ଜିଲ୍ଲାପାଳ ସରୋଜ କୁମାର ବେହେରାଙ୍କ ବଦଳିକୁ ବାତିଲ କରାଯାଇଛି ।
ତାଙ୍କୁ ପାରଳାଖେମୁଣ୍ଡି ଆଇଟିଡିଏ ପିଏ ଭାବେ ନିଯୁକ୍ତି ଦିଆଯାଇଛି । ଧର୍ମଗଡ଼ ବିଡିଓ ଅଶୋକ କୁମାର ଭୋଇଙ୍କୁ ବୀରମହାରାଜପୁର ଉପଜିଲ୍ଲାପାଳ ଭାବେ ଦଳି କରାଯାଇଛି ।
ପାରଳାଖେମୁଣ୍ଡି ଆଇଟିଡିଏ ପିଏ ଶେଷଦେବ ମିଶ୍ରଙ୍କୁ ପାରଳାଖେମୁଣ୍ଡି ଅତିରିକ୍ତ ଉପଜିଲ୍ଲାପାଳ ଭାବେ ନିଯୁକ୍ତି ମିଳିଛି ।
ସୁନ୍ଦରଗଡ଼ ଜିଲ୍ଲା ହେମଗିରି ବିଡିଓ ସୁରେଶ ଚନ୍ଦ୍ର ପ୍ରଧାନଙ୍କୁ ଫୁଲବାଣୀ ଉପଜିଲ୍ଲାପାଳ ଭାବେ ବଦଳି କରାଯାଇଥିବା ବିଜ୍ଞପ୍ତିରୁ ପ୍ରକାଶ ।
କଟକ, ନଭେମ୍ବର ୧୬(ଲୋକାଲ ୱାୟାର): ଓଡ଼ିଶା ଲୋକସେବା ଆୟୋଗ (ଓପିଏସସି) ଦ୍ୱାରା ପରିଚାଳିତ ଓଡ଼ିଶା ପ୍ରଶାସନିକ ସେବା (ଓଏଏସ୍)-୨୦୧୮ ମୁଖ୍ୟ ପରୀକ୍ଷା ଫଳ ଶୁକ୍ରବାର ପ୍ରକାଶ ପାଇଥିବା ବେଳେ ୪୩୩ ଜଣ ସାକ୍ଷାତକାର ପରୀକ୍ଷା ପାଇଁ ଯୋଗ୍ୟତା ଅର୍ଜନ କରିଥିବା ଓପିଏସସି ପକ୍ଷରୁ ସୂଚନା ଦିଆଯାଇଛି ।
ଯୋଗ୍ୟ ପରୀକ୍ଷାର୍ଥୀମାନଙ୍କ ସାର୍ଟିଫିକେଟ ଯାଞ୍ଚ୍ ଆସନ୍ତା ୨୮ ତାରିଖରୁ ଡିସେମ୍ବର ୪ ତାରିଖ ପର୍ଯ୍ୟନ୍ତ ହେବ ଏବଂ ଡିସେମ୍ବର ୧୭ ତାରିଖରୁ ୨୮ ତାରିଖ ପର୍ଯ୍ୟନ୍ତ ସାକ୍ଷାତକାର ପରୀକ୍ଷା ହେବ ।
ଯୋଗ୍ୟ ପରୀକ୍ଷାର୍ଥୀଙ୍କ ମଧ୍ୟରେ ୧୪୨ ଜଣ ମହିଳା ପରୀକ୍ଷାର୍ଥୀ ଅଛନ୍ତି ।
ଉଲ୍ଲେଖଯୋଗ୍ୟ, ୨୦୧୮ରେ ୨୧୮ଟି ଓଏଏସ୍ ପଦ ପାଇଁ ବିଜ୍ଞପ୍ତି ପକାଶ ପାଇଥିଲା ।
ସେଥିରୁ ୧୧୪ଟି ଅଣସଂରକ୍ଷିତ ଏବଂ ବଳକା ପଦବି ବିଭିନ୍ନ ବର୍ଗ ପାଇଁ ସଂରକ୍ଷିତ ଥିଲା ।
ଗତବର୍ଷ ନଭେମ୍ବରରେ ପ୍ରିଲିମିନାରୀ ପରୀକ୍ଷା ହୋଇଥିଲା ଏବଂ ୨୬୬୨ଜଣ ଗତ ଜୁଲାଇରେ ମୁଖ୍ୟ ପରୀକ୍ଷା ଦେଇଥିଲେ ।
ଭୁବନେଶ୍ୱର, ନଭେମ୍ବର ୧୧ (ଲୋକାଲ ୱାୟାର): ଓଏଏସ୍ ପ୍ରିଲିମ୍ ପରୀକ୍ଷା ପାଇଁ ସମସ୍ତ ବିଷୟବସ୍ତୁକୁ ସମାନ ଗୁରୁତ୍ୱ ଦେବାକୁ ପଡ଼ିବ ବୋଲି ଚଳିତବର୍ଷ ପୁଣି ଥରେ ପ୍ରସ୍ତୁତି କରୁଥିବା ବଣିକ କୋଚିଂ ସେଣ୍ଟରର ଛାତ୍ରୀ ସୋନମ୍ ପ୍ରିୟଦର୍ଶିନୀ କହିଛନ୍ତି।
ପୂର୍ବରୁ ପରୀକ୍ଷା ଦେଇସାରିଥିବା ସୋନମ୍ କହିଛନ୍ତି ଯେ, ସେ ସମସ୍ତ ବିଷୟ ପାଇଁ ପୁଣି ପଢାପଢି କରୁଥିବାବେଳେ ପ୍ରିଲିମ ପରୀକ୍ଷାରେ ବହୁତ ପ୍ରଶ୍ନ ଆଶାତୀତ ନଥାଏ।
ତାଙ୍କ କହିବା ଅନୁସାରେ, ପରୀକ୍ଷା ପାଇଁ ପାଠ୍ୟକ୍ରମକୁ ସମ୍ପୂର୍ଣ୍ଣ ପଢିବାକୁ ପଡିଥାଏ।
ଗତଥର ସେ ପ୍ରିଲିମରେ ଉତ୍ତୀର୍ଣ୍ଣ ହୋଇଥିବାବେଳେ ମେନ୍ ପରୀକ୍ଷା ଫଳ ଏଯାବତ ବାହାରିନଥିବା ଜଣାଇଛନ୍ତି ।
ପାଠପଢା ସହ ସୋସିଆଲ ମିଡ଼ିଆ ବ୍ୟବହାରର କୌଣସି ସମ୍ପର୍କ ନଥିବା ସେ କହିଥିବାବେଳେ ଏହା ମଧ୍ୟ ପରାମର୍ଶ କରିଛନ୍ତି ଯେ, ଦୈନିକ ଚାରିରୁ ପାଞ୍ଚ ଘଣ୍ଟା ପଢିବା ପରୀକ୍ଷାର୍ଥୀଙ୍କ ମୁଖ୍ୟ ଲକ୍ଷ୍ୟ ହେବା ଆବଶ୍ୟକ ।
ପରୀକ୍ଷାର୍ଥୀଙ୍କୁ କୋଚିଂ କ୍ଲାସ ଯିବା ସହ ଟେଷ୍ଟ ସିରିଜ ଦେବା ନିହାତି ଜରୁରୀ।
ପ୍ରିଲିମ୍ ପାଇଁ ଜଣେ ପରୀକ୍ଷାର୍ଥୀଙ୍କୁ ଇତିହାସ, ଭୂଗୋଳ, ରାଜନୈତିକ ବିଜ୍ଞାନ, ସାମାଜିକ ବିଜ୍ଞାନ, ଅର୍ଥନୀତି ଓ ପ୍ରଯୁକ୍ତି ଶିକ୍ଷା ବିଷୟରେ ଅଧିକରୁ ଅଧିକ ଜ୍ଞାନ ଆହରଣ କରିବା ଆବଶ୍ୟକ ।
ସେହିପରି ଯଦି ଜଣେ ପ୍ରିଲିମରେ ଏସବୁ ପଢିଦିଅନ୍ତି, ତେବେ ତାଙ୍କୁ ମେନର ବିଷୟବସ୍ତୁଭିତ୍ତିକ ଜ୍ଞାନ ଆହରଣ କରି ପରୀକ୍ଷା ଦେବାରେ ସହଜ ହୁଏ ବୋଲି ସୋନମ୍ ଲୋକାଲ୍ ୱାୟାରକୁ କହିଛନ୍ତି ।
ଭୁବନେଶ୍ବର, ନଭେମ୍ବର ୬ (ଲୋକାଲ ୱାୟାର): ଚଳିତ ବର୍ଷ ରାଜ୍ୟ ପ୍ରଶାସନିକ ସେବାର ବିଭିନ୍ନ ପଦବୀ ପାଇଁ ବିଜ୍ଞପ୍ତି ପ୍ରକାଶ ପାଇସାରିଥିବାବେଳେ ଏଥିରେ କୃତକାର୍ଯ୍ୟ ହେବା ଲାଗି ପରୀକ୍ଷାର୍ଥୀଙ୍କର ଆତ୍ମବିଶ୍ବାସ ଓ ଦୃଢ ମନୋବଳର ଆବଶ୍ୟକତା ଥିବା ପ୍ରମୋଦ କ୍ଲାସେସର ମୁଖ୍ୟ ପ୍ରମୋଦ ଶତପଥୀ କହିଛନ୍ତି ।
ପରୀକ୍ଷାରେ ଉଭୟ ବିସ୍ତୃତ ଓ ସଂକ୍ଷିପ୍ତ ପ୍ରଶ୍ନ ଆସୁଥିବାରୁ ଜଣେ ପରୀକ୍ଷାର୍ଥୀ ପଢାପଢ଼ି ପ୍ରତି ସମର୍ପିତ ହେବା ସହ ତାଙ୍କର ଧୈର୍ଯ୍ୟ ରହିବା ଆବଶ୍ୟକ।
ପରୀକ୍ଷାର୍ଥୀଙ୍କୁ ପ୍ରଥମେ ନ୍ୟାସନାଲ କାଉନସିଲ ଫର ଏଜୁକେସନ୍ ରିସର୍ଚ୍ଚ ଟ୍ରେନିଂ (ଏନସିଇଆରଟି)ର ସ୍ବତନ୍ତ୍ର ବହି ଆଣି ଷଷ୍ଠରୁ ଦ୍ବାଦଶ ଶ୍ରେଣୀ ପର୍ଯ୍ୟନ୍ତ ପଢିଥିବା ପାଠର ପୁନରାବୃତ୍ତି କରିବା ଜରୁରୀ।
ଦଶମ ଶ୍ରେଣୀ ପର୍ଯ୍ୟନ୍ତ ପଢିଥିବା ବିଜ୍ଞାନଭିତ୍ତିକ ପ୍ରଶ୍ନୋତ୍ତର ମଧ୍ୟ ପ୍ରସ୍ତୁତ ହେବ ଦରକାର।
ବିଶେଷତଃ ଇତିହାସ, ଭୂଗୋଳ, ରାଜନୈତିକ ବିଜ୍ଞାନ, ସାମାଜିକ ବିଜ୍ଞାନ ଓ ଅର୍ଥନୀତି ସମ୍ବନ୍ଧିତ ପାଠକୁ ବିଶେଷ ଗୁରୁତ୍ବ ଦେବା ଆବଶ୍ୟକ ।
ପ୍ରମୋଦଙ୍କ କହିବା ଅନୁସାରେ, ଏହିସବୁ ବିଷୟ ପଢିବା ଦ୍ବାରା ଜଣେ ପରୀକ୍ଷାର୍ଥୀ ଉଭୟ ପ୍ରିଲିମ୍ ଓ ମେନ୍ ପରୀକ୍ଷାର ୭୦ ପ୍ରତିଶତ ପାଠ ପଢିଦେଇଥାନ୍ତି।
ପ୍ରିଲିମରେ କେବଳ ସାଧାରଣଜ୍ଞାନ ପ୍ରଶ୍ନ ପଡୁଥିବାରୁ ସେଥିରେ ଉତ୍ତୀର୍ଣ୍ଣ ହେବାପରେ ପରୀକ୍ଷାର୍ଥୀ ଜଣକ ପୁନଶ୍ଚ ସେହି ବିଷୟବସ୍ତୁ ଓ ଅନ୍ୟ ବିଷୟ ସହ ମେନ୍ ପାଇଁ ପ୍ରସ୍ତୁତି କରିଥାଏ ।
ପ୍ରିଲିମ ବିଶେଷତଃ ଦୁଇଟି ୨୦୦ ମାର୍କ ବିଶିଷ୍ଟ ଜିଏସ୍(ଜେନେରାଲ ଷ୍ଟଡିସ୍) ଆଧାରରେ ହୋଇଥାଏ।
ଯଦି ଜଣେ ଜିଏସ୍ ପେପର-ଟୁରେ ହାରାହାରି ଶତକଡା ୩୩ ପ୍ରତିଶତ ମାର୍କ ରଖିଦିଅନ୍ତି, ତେବେ ଜିଏସ୍ ପେପର-ୱାନ ପାଇଁ ତାଙ୍କ ଖାତା ତଦାରଖ କରାଯାଏ ।
ସର୍ବମୋଟ ମୂଲ୍ୟାୟନ ପରେ ମେରିଟ ଲିଷ୍ଟ ପ୍ରକାଶ ପାଏ, ଯେଉଁଥିରେ ମେନ ପାଇଁ ମନୋନୀତ ପରୀକ୍ଷାର୍ଥୀଙ୍କୁ ଅବଗତ କରାଯାଏ ।
ମେନ ପ୍ରସ୍ତୁତିବେଳେ ପରୀକ୍ଷାର୍ଥୀଙ୍କୁ କିଛି ଅପସ୍ନାଲ ବିଷୟବସ୍ତୁ ମଧ୍ୟ ଚୟନ କରିବାକୁ ପଡିଥାଏ, ତେବେ ନିଜ ଷ୍ଟ୍ରିମ ଅନୁସାରେ ବିଷୟଭିତ୍ତିକ ଜ୍ଞାନ ଆଧାରରେ ଏସବୁ ବିଷୟ ଚୟନ କରାଯାଇପାରିବ।
ମେନ ପାଇଁ ପରୀକ୍ଷାର୍ଥୀଙ୍କୁ ଇଂରାଜୀ ଓ ଓଡିଆ ମଧ୍ୟ ପ୍ରସ୍ତୁତ କରିବାକୁ ପଡିଥାଏ ।
ଅପସ୍ନାଲ ବିଷୟବସ୍ତୁରେ ଦୁଇଟି ପର୍ଯ୍ୟାୟରେ ୩୦୦ ମାର୍କ ଲେଖାଏଁ ପରୀକ୍ଷା କରାଯାଏ ।
ମେନର ସର୍ବମୋଟ ୨୬୦୦ ହଜାର ମାର୍କର ପ୍ରଶ୍ନ ପାଇଁ ପ୍ରସ୍ତୁତି କରି ଉତ୍ତୀର୍ଣ୍ଣ ହେବାପରେ ୨୫୦ ମାର୍କ ସମ୍ବଳିତ ସାକ୍ଷାତକାର ପରୀକ୍ଷା ଦେବାକୁ ପଡିଥାଏ ।
ଯଦି ଜଣେ ପରୀକ୍ଷାର୍ଥୀ ଆଜି ଠାରୁ ପଢା ଆରମ୍ଭ କରନ୍ତି, ତେବେ ତାଂକୁ ଦୈନିକ ପାଖାପାଖି ୧୦ ଘଣ୍ଟା ପଢାପଢି କରିବାକୁ ପଡିବ ବୋଲି ଶ୍ରୀ ଶତପଥୀ ଜଣାଇଛନ୍ତି ।
ତାଙ୍କ ଅନୁସାରେ, ଇତିହାସ ଓ ଭୂଗୋଳ ଅପସ୍ନାଲ ନେଇଥିଲେ ଭୂଗୋଳ ପାଇଁ ସେକ୍ସନ ଜିଓଗ୍ରାଫି ଓ ଇଣ୍ଡିଆନ ଜିଓଗ୍ରାଫି ବହି ପଢିପାରିବେ। ସେହିଭଳି ଇତିହାସ ପାଇଁ ପୁନମଲାଲ ଦହିୟା ଓ ସ୍ପେକଟ୍ରମ ଇଣ୍ଡିଆନ ମଡେଲ ହିଷ୍ଟ୍ରି ବହି ପରୀକ୍ଷାର୍ଥୀ ପଢିପାରିବେ।
ଏହି ପରୀକ୍ଷାରେ ସାଧାରଣତଃ ଇଂରାଜୀ ଓ ଗଣିତ ବିଷୟରେ ସହଜ ପ୍ରଶ୍ନପତ୍ର ଆସିଥାଏ ।
ଏଥିପାଇଁ ପରୀକ୍ଷାର୍ଥୀଙ୍କୁ ଅଧିକ ସମୟ ଦେବାକୁ ପଡିଥାଏ ଓ ସେମାନେ ଚାହିଁଲେ ଅନଲାଇନ କ୍ଳାସର ଉପଯୋଗ କରିପାରିବେ ।
ବର୍ତ୍ତମାନ ଭୁବନେଶ୍ବର ନୟାପଲ୍ଲୀରେ ଥିବା ପ୍ରମୋଦ କ୍ଳାସେସ୍ ତରଫରୁ ୨୫୦୦ ଟଙ୍କା ମୂଲ୍ୟରେ ଅନଲାଇନ ସିରିଜ ଉପଲବ୍ଧ ହେଉଛି ଓ ୧୫୦୦ ଟଙ୍କା ମୂଲ୍ୟରେ ଅନଲାଇନ ଟେଷ୍ଟ ସିରିଜ ରହୁଥିବା ସେ କହିଛନ୍ତି ।
ନିକଟ ଅତୀତରେ ଓପିଏସସି ଦ୍ବାରା ହୋଇଥିବା ଏଏସଓ ପରୀକ୍ଷାରେ ସେଠାକାର ପ୍ରାୟ ୧୦୦ ପରୀକ୍ଷାର୍ଥୀ ଉତ୍ତୀର୍ଣ୍ଣ ହୋଇଥିବା ସେ ଜଣାଇଛନ୍ତି ।
ସେହିପରି ସ୍ଥାନୀୟ ସିଆରପି ଛକସ୍ଥିତ ବଣିକରେ ମଧ୍ୟ ବିଭିନ୍ନ ପ୍ରକାର ସୁବିଧା ଯୋଗାଇ ଦିଆଯାଉଛି, ଏପରିକି ଅନଲାଇନ ପରୀକ୍ଷା ସୁବିଧା ମଧ୍ୟ ମିଳୁଛି ।
ବଣିକରେ ପାଠ୍ୟକ୍ରମ ଅନୁସାରେ ରିଭିଜନ ସିଡ୍ୟୁଲ ରହିଛି ଓ ୨୫୦ ମିନିଟରେ ବିଷୟଗତ ପାଠ ପଢାଯାଉଛି ବୋଲି କୁହାଯାଇଛି।
ତିନିମାସ ସମୟ ରହିଥିବାରୁ ସମସ୍ତ ବିଷୟ ପାଇଁ ପ୍ରିଲିମ ପରୀକ୍ଷା ନିମନ୍ତେ ପଢାଯାଏ ଓ ଆଲୋଚନା ଦ୍ବାରା ପିଲାଙ୍କ ସମସ୍ୟା ଦୂର କରାଯାଏ ।
ପରୀକ୍ଷାର୍ଥୀଙ୍କୁ ପାଇଁ ୧୫୦୦୦ ଟଙ୍କା କୋର୍ସ ଉପଲବ୍ଧ ରହୁଥିବାବେଳେ ସେଥିରେ କ୍ଳାସ, ଅଭ୍ୟାସ, ମ୍ୟାଟେରିଆଲ, ଟେଷ୍ଟ ସିରିଜ, ଡେଲି କରେଣ୍ଟ ଆଫାୟର୍ସ ରହୁଥିବା ବିଭାଗୀୟ ମୁଖ୍ୟ ପ୍ରମୋଦ ପାଢୀ ଜଣାଇଛନ୍ତି ।
ଦୁର୍ନୀତି ପାଇଁ ଚାକିରିରୁ ବିଦା ହେଲେ ଓଏଏସଙ୍କ ସମେତ ପାଞ୍ଚ ଅଧିକାରୀ (ଅପଡେଟ୍)
ଭୁବନେଶ୍ୱର, ଅକ୍ଟୋବର ୪(ଲୋକାଲ ୱାୟାର): ଦୁର୍ନୀତି ବିରୋଧରେ କାର୍ଯ୍ୟାନୁଷ୍ଠାନ ସ୍ୱରୂପ ରାଜ୍ୟ ସରକାର ଶୁକ୍ରବାର ୫ ଜଣ ଅଧିକାରୀ ( ଓଏଏସ୍, ଓଇଏସ୍, ଡିଏଫଓ, ଆରଟିଓ )ଙ୍କୁ ଚାକିରିରୁ ବିଦା କରି ଦେଇଥିବା ସରକାରୀ ଭାବେ ସୂଚନା ଦିଆଯାଇଛି ।
କାର୍ଯ୍ୟାନୁଷ୍ଠାନର ସମ୍ମୁଖିନ ହୋଇଥିବା ୫ ଜଣ ଅଧିକାରୀଙ୍କ ମଧ୍ୟରେ ଅଛନ୍ତି ଢେଙ୍କାନାଳ ଆଞ୍ଚଳିକ ପରିବହନ ଅଧିକାରୀ (ଆରଟିଓ) ବସନ୍ତ କୁମାର ବେହେରା, ନୂଆପଡ଼ା ଜିଲ୍ଲା ଖରିଆର ଡିଭିଜନର ଡିଏଫଓ ଶରତ ଚନ୍ଦ୍ର ପଣ୍ଡା, ସହ ଯୋଗାଣ ଅଧିକାରୀ ଅଶୋକ କୁମାର ମାଝୀ, ଅବକାରୀ ବିଭାଗ ଡେପୁଟି କମିଶନର ଦିଲ୍ଲୀପ କୁମାର ନାଗ (ଓଇଏସ୍) ଏବଂ ମୟୂରଭଞ୍ଜ ଜିଲ୍ଲା କପ୍ତିପଦାର ତହସିଲଦାର ପ୍ରଦୀପ କୁମାର ବେହେରା ।
ଢେଙ୍କାନାଳ ଆରଟିଓ ଶ୍ରୀ ବେହେରା ଓ ତାଙ୍କ ସମ୍ପର୍କୀୟଙ୍କର ଅଢ଼େଇ କୋଟି ଟଙ୍କାରୁ ଅଧିକ ଆୟ ବହିର୍ଭୂତ ସମ୍ପତ୍ତି ଠାବ ହୋଇଥିବାରୁ ସେ ୨୦୧୮ରେ ନିଲମ୍ବିତ ସହ ଗିରଫ ହୋଇଥିଲେ ।
ତାଙ୍କ ଘରୁ ମଧ୍ୟ ୩ ଲକ୍ଷ ଟଙ୍କା ଜବତ ହୋଇଥିଲା । ଏକ ଭିଜିଲାନ୍ସ ମାମଲାରେ ବି ୨୦୧୪ରେ ସେ ଗିରଫ ହୋଇଥିଲେ ।
ଖରିଆର ଡିଏଫଓ ଶ୍ରୀ ପଣ୍ଡାଙ୍କର ସାଢ଼େ ୪ କୋଟି ଟଙ୍କାର ଆୟ ବହିର୍ଭୂତ ସମ୍ପତ୍ତି ଠାବ ହେବା ପରେ ଭିଜିଲାନ୍ସ ଦ୍ୱାରା ଗିରଫ ହୋଇଥିଲେ ।
୨୦୧୬ରେ ବିମୁଦ୍ରୀକରଣ ସମୟରେ ତାଙ୍କ ପରିବାର ଲୋକଙ୍କ ନାମରେ ୪ କୋଟି ଟଙ୍କା ଡିପୋଜିଟ୍ ହୋଇଥିଲା ।
ତାଙ୍କର ମୋଟ ସମ୍ପତ୍ତିର ମୂଲ୍ୟ ୫ କୋଟି ୨୩ ଲକ୍ଷ ଟଙ୍କାରୁ ଅଧିକ ।୨୦୧୭ ଫେବୃଆରୀରେ ସେ ଗିରଫ ହୋଇଥିବାବେଳେ ୨୦୧୯ ଜୁନ୍ ୨୧ ପର୍ଯ୍ୟନ୍ତ ନିଲମ୍ବିତ ହୋଇଥିଲେ ।
ଏବେ କପ୍ତିପଦାରେ ତହସିଲଦାର ଥିବା ଓଏଏସ୍ ଅଫିସର ପ୍ରଦୀପ ବେହେରା ପୂର୍ବରୁ ନୂଆପଡ଼ା ଜିଲ୍ଲା କୋମନା ବ୍ଲକର ବିଡିଓ ଥିଲେ ।
ପୂର୍ବରୁ ତାଙ୍କ ନାମରେ କୋରାପୁଟରେ ଥିବା ଏକ ଭିଜିଲାନ୍ସ ମାମଲାରେ ସେ ଦୋଷୀ ସାବ୍ୟସ୍ତ ହୋଇଥିବାରୁ ତାଙ୍କ ଉପରେ କାର୍ଯ୍ୟାନୁଷ୍ଠାନ ହୋଇଛି ।
ସହକାରୀ ଯୋଗାଣ ଅଧିକାରୀ ଅଶୋକ କୁମାର ମାଝୀଙ୍କ ନାମରେ ଆୟ ବହିର୍ଭୂତ ସମ୍ପତ୍ତି ମାମଲା ଥିବା ବେଳେ ସେ ଫନି ବାତ୍ୟା ବେଳେ ଏକ ଧାନ ମିଲକୁ ଅନୁକମ୍ପା ଦେଖାଇ ରାଜ୍ୟ ସରକାରଙ୍କର ବିପୁଳ ରାଜସ୍ୱ କ୍ଷତି କରିଥିବା ଅଭିଯୋଗ ହୋଇଥିଲା ।
ଅବକାରୀ ବିଭାଗ ଡେପୁଟି କମିଶନର ଦିଲ୍ଲୀପ କୁମାର ନାଗ ଙ୍କର ପ୍ରାୟ ଦେଢ଼ କୋଟି ଟଙ୍କାର ଆୟ ବହିର୍ଭୂତ ସମ୍ପତ୍ତି ଠାବ ହେବା ପରେ ଭିଜିଲାନ୍ସ ମାମଲା କରିଥିଲା ।
ଏପରିକି ତାଙ୍କ ଘରୁ ୪୭ ଲକ୍ଷ ଟଙ୍କା ମିଳିଥିଲା । ଏହି ମାମଲାରେ ସେ ଗିରଫ ହୋଇଥିଲେ ।
୨୦୧୨ ନଭେମ୍ବର ୨୦ରୁ ୨୦୧୫ ମାର୍ଚ୍ଚ ୩ ପର୍ଯ୍ୟନ୍ତ ସେ ନିଲମ୍ବିତ ହୋଇଥିଲେ ।
ଉଲ୍ଲେଖଯୋଗ୍ୟ, ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଦୁର୍ନୀତି ବିରୋଧୀ କାର୍ଯ୍ୟାନୁଷ୍ଠାନରେ ମାସକ ଭିତରେ ୩୭ଜଣ ଚାକିରିରୁ ବିଦା ହୋଇଥିବା ବେଳେ ୭ଜଣଙ୍କ ପେନସନ୍ ବନ୍ଦ କରାଗଲାଣି ।
ଭୁବନେଶ୍ୱର, ସେପ୍ଟେମ୍ବର ୧ (ଲୋକାଲ ୱାୟାର): ରାଜ୍ୟ ସରକାର ୩୦ ଜଣ ଓଏଏସ (ଓଡ଼ିଶା ପ୍ରଶାସନିକ ଅଧିକାରୀ)ଙ୍କ ବଦଳି ହୋଇଥିବା ସାଧାରଣ ପ୍ରଶାସନ ବିଭାଗ ପକ୍ଷରୁ ପ୍ରକାଶିତ ବିଜ୍ଞପ୍ତିରୁ ଜଣାପଡ଼ିଛି ।
ବିଜ୍ଞପ୍ତି ଅନୁସାରେ, ଶ୍ରୀଜଗନ୍ନାଥ ମନ୍ଦିରର ପ୍ରଶାସନିକ ଅଧିକାରୀ (ଉନ୍ନୟନ) ବିଶ୍ୱନାଥ ସାହୁଙ୍କୁ ବୁର୍ଲାସ୍ଥିତ ଭିମସାରର ପ୍ରଶାସନିକ ଅଧକାରୀ, ସମ୍ବଲପୁରର ଅତିରିକ୍ତ ଜିଲ୍ଲାପାଳ ଅଜୟ ଜେନଙ୍କୁ ଶ୍ରୀମନ୍ଦିର ପ୍ରଶାସନର ପ୍ରଶାସନିକ ଅଧିକାରୀ (ଉନ୍ନୟନ), ପୁରୀ ଅତିରିକ୍ତ ଜିଲ୍ଲାପାଳ (ଆରଆଣ୍ଡଆର୍) ବିନୟ କୁମାର ଦାସଙ୍କୁ ରାଜସ୍ୱ ଓ ବିପର୍ଯ୍ୟୟ ପ୍ରଶମନ ବିଭାଗର ଯୁଗ୍ମ ସଚିବ ଭାବେ ବଦଳି କରାଯାଇଛି ।
ଶ୍ରୀ ଦାସଙ୍କୁ ପୁରୀ ଅତିରିକ୍ତ ଜିଲ୍ଲାପାଳ (ଆରଆଣ୍ଡଆର୍) ଭାବେ ଡେପୁଟେସନରେ ପଠାଯାଇଛି ।
ପ୍ରଦୀପ୍ତ କୁମାର ସାହାଣୀଙ୍କୁ କଟକସ୍ଥିତ ଓଡ଼ିଶା କ୍ଷୁଦ୍ର ଶିଳ୍ପ ନିଗମ ଲିଃର ପରିଚାଳନା ନିର୍ଦ୍ଦେଶକ, ଶ୍ରୀଜଗନ୍ନାଥ ମନ୍ଦିର ପ୍ରଶାସନର ପ୍ରଶାସନିକ ଅଧିକାରୀ (ନୀତି) ବିଶ୍ୱଜିତ ବିଶ୍ୱାଳଙ୍କୁ ଜଳ ସମ୍ପଦ ବିଭାଗର ଅତିରିକ୍ତ ସଚିବ, ନୟାଗଡ଼ ଉପଜିଲ୍ଲାପାଳ ଜିତେନ୍ଦ୍ର ସାହୁଙ୍କୁ ଶ୍ରୀ ଜଗନ୍ନାଥ ମନ୍ଦିର ପ୍ରଶାସନିକ ଅଧିକାରୀ (ନୀତି) ଭାବେ ନିଯୁକ୍ତି ଦିଆଯାଇଛି ।
ପ୍ରତାପ ମିଶ୍ରଙ୍କୁ ଜଳ ସମ୍ପଦ ବିଭାଗର ଯୁଗ୍ମ ସଚିବ, ଯୁଗଳେଶ୍ୱରୀ ଦାଶଙ୍କୁ ବୌଦ୍ଧର ଅତିରିକ୍ତ ଜିଲ୍ଲାପାଳ, ବିଧାନ ଚନ୍ଦ୍ର ରାୟଙ୍କୁ ନୟାଗଡ଼ର ଅତିରିକ୍ତ ଜିଲ୍ଲାପାଳ, ସୁଭାଶିଷ ମାନସିଂହଙ୍କୁ କଟକସ୍ଥିତ ସର୍ବେକ୍ଷଣ ଓ ମାନଚିତ୍ର ପ୍ରକାଶନର ଯୁଗ୍ମ ସଚିବ, ସନ୍ତୋଷ ଦାସଙ୍କୁ ରାୟଗଡ଼ାର ଅତିରିକ୍ତ ଜିଲ୍ଲାପାଳ, ସୁଧାକର ଶବରଙ୍କୁ ଓଡ଼ିଶା ଯୋଗାଣ ନିଗମ ଲିଃର ଜେନେରାଲ୍ ମ୍ୟାନେଜର, ପ୍ରକାଶ ବେହେରାଙ୍କୁ ବୀରମହରାଜଌୁରର ଉପଜିଲ୍ଲାପାଳ, କୁଶାଲ ଚନ୍ଦ୍ର ନାଏକଙ୍କୁ କାନପୁର ଜଳସେଚନ ପ୍ରକଳ୍ପର ପକଳ୍ପ ନିର୍ଦ୍ଦେଶକ ଓ ସୁଶାନ୍ତ ସିଂହଙ୍କୁ ଭବାନୀପାଟଣା ଉପଜିଲ୍ଲାପାଳ ଭାବେ ନିଯୁକ୍ତି ଦିଆଯାଇଥିବା ବିଜ୍ଞପ୍ତିରୁ ପ୍ରକାଶ ।
ଭୁବନେଶ୍ୱର, ଜୁଲାଇ ୮(ଲୋକାଲ ୱାୟାର): ରାଜ୍ୟରେ ୪୧ ଜଣ ଓଏଏସଙ୍କ ବଦଳି ହୋଇଥିବା ସୋମବାର ସାଧାରଣ ପ୍ରଶାସନ ବିଭାଗର ବିଜ୍ଞପ୍ତିରୁ ଜଣାପଡ଼ିଛି ।
ବିଜ୍ଞପ୍ତିରୁ ପ୍ରକାଶ, ଗୃହ ବିଭାଗର ଅତିରିକ୍ତ ସଚିବ ଆଲୋକ କର କମିଶନର ଅଫ ଡିପାର୍ଟମେଣ୍ଟାଲ ଇନକ୍ୱାରିଜ୍ ଭାବେ, ଖୋର୍ଦ୍ଧା ପିଡି ଡିଆରଡିଏ ସରୋଜ କୁମାର ମିଶ୍ରଙ୍କୁ ଗୃହ ବିଭାଗର ଅତିରିକ୍ତ ସଚିବ ଭାବେ ବଦଳି କରାଯାଇଛି ।
ସୁନ୍ଦରଗଡ଼ର ଏଡିଏମ ଭାସ୍କର ଚନ୍ଦ୍ର ତୁରୁକଙ୍କୁ ଜଙ୍ଗଲ ଓ ପରିବେଶ ବିଭାଗ ଅତିରିକ୍ତ ସଚିବ, ଓଏସଆରଟିସିର ସାଧାରଣ ପରିଚାଳକ ରୁଦ୍ର ପ୍ରସନ୍ନ ସାହୁଙ୍କୁ ଯୋଜନା ଓ ସଂଯୋଜନା ବିଭାଗର ଅତିରିକ୍ତ ସଚିବ, ରାଜ୍ୟ ନିର୍ବାଚନ କମିଶନଙ୍କ ସଚିବ ଉଦୟ ନାରାୟଣ ଦାଶଙ୍କୁ ଏମଏସଏମଇ ବିଭାଗର ଅତିରିକ୍ତ ସଚିବ, ପୂର୍ତ୍ତ ବିଭାଗ ଅତିରିକ୍ତ ସଚିବ ବ୍ରତତୀ ହରିଚନ୍ଦନଙ୍କୁ ଓସଡମାର ସାଧାରଣ ପରିଚାଳକ ଏବଂ ଉଚ୍ଚଶିକ୍ଷା ବିଭାଗର ଅତିରିକ୍ତ ସଚିବ ଗଙ୍ଗାଧର ସାହୁଙ୍କୁ ଏସସିଇଆରଟି ନିର୍ଦ୍ଦେଶକ ଭାବେ ବଦଳି କରାଯାଇଛି ।
ପଞ୍ଚାୟତିରାଜ ବିଭାଗର ସ୍ୱତନ୍ତ୍ର ସଚିବ ଶୁଭେନ୍ଦୁ କାନୁନଗୋଙ୍କୁ ଗୃହ ଓ ନଗର ଉନ୍ନୟନ ବିଭାଗର ସ୍ୱତନ୍ତ୍ର ସଚିବ, ବୟନ ଶିଳ୍ପ ବିଭାଗର ପୂର୍ବତନ ନିର୍ଦ୍ଦେଶକ ସୁଶାନ୍ତ କୁମାର ବାରିକଙ୍କୁ ଅନୁସୂଚିତ ଜାତି ଓ ଜନଜାତି ତଥା ସଂଖ୍ୟାଲଘୁ ଓ ପଛୁଆ ବର୍ଗ କଲ୍ୟାଣ ବିଭାଗର ସ୍ୱତନ୍ତ୍ର ସଚିବ, ବୟନିକାର ପରିଚାଳନା ନିର୍ଦ୍ଦେଶକ ବିକାଶ ଚନ୍ଦ୍ର ମହାପାତ୍ର ପାଠ୍ୟପୁସ୍ତକ ଉତ୍ପାଦନ ଓ ବିତରଣର ନିର୍ଦ୍ଦେଶକ, ଜଗତସିଂହପୁରର ପିଡି ଡିଆରଡିଏ ବ୍ରଜଗୋପାଳ ଆଚାର୍ଯ୍ୟ ଓଏସଆରଟିସିର ସାଧାରଣ ପରିଚାଳକ, ଝାରସୁଗୁଡ଼ାର ପିଡି ଡିଆରଡିଏ ସତ୍ୟନାରାୟଣ ଦାଶ ମାପ ଏବଂ ଓଜନ ନିର୍ଦ୍ଦେଶାଳୟର ନିୟନ୍ତ୍ରକ, ଭଦ୍ରକର ପିଡି ଡିଆରଡିଏ ମଧୁସୂଦନ ମିଶ୍ର ସ୍ୱାସ୍ଥ୍ୟ ବିଭାଗର ଅତିରିକ୍ତ ସଚିବ ଭାବେ ବଦଳି ହୋଇଛନ୍ତି ।
ଗଞ୍ଜାମର ପିଡି ଡିଆରଡିଏ ଦେବବ୍ରତ ସାହୁଙ୍କୁ ଭୁବନେଶ୍ୱରର ଉପଜିଲ୍ଲାପାଳ, ଖୋର୍ଦ୍ଧାର ତହସିଲଦାର ଶୁଭେନ୍ଦୁ କୁମାର ସାମଲଙ୍କୁ ପାରଳାଖେମୁଣ୍ଡି ଉପଜିଲ୍ଲାପାଳ, ପାରଳାଖେମୁଣ୍ଡି ଉପଜିଲ୍ଲାପାଳ ରଜନୀକାନ୍ତ ସାହୁଙ୍କୁ ଅନୁଗୁଳ ପିଡି ଡିଆରଡିଏ, ବଙ୍ଗୋମୁଣ୍ଡା ବିଡିଓ ଅନିରୁଦ୍ଧ ପ୍ରଧାନଙ୍କୁ ସମ୍ବଲପୁର ଉପଜିଲ୍ଲାପାଳ, ଦିନକ୍ରିଷ୍ଣା କରଙ୍କୁ କଟକ ଅତିରିକ୍ତ ପିଡି, ଗଞ୍ଜାମ ପିଡି ଡିୟୁଡିଏ ସବ୍ୟସାଚୀ ହୋତାଙ୍କୁ ବ୍ରହ୍ମପୁର ମହାନଗର ନିଗମର ଡେପୁଟି କମିଶନର ଏବଂ ଭୁବନେଶ୍ୱରର ଉପଜିଲ୍ଲାପାଳ ଶୁଭେନ୍ଦୁ କୁମାର ସାହୁଙ୍କୁ ଭୁବନେଶ୍ୱର ମହାନଗର ନିଗମର ଡେପୁଟି କମିଶନର ଭାବେ ବଦଳି କରାଯାଇଛି ।
କଟକର ପୂର୍ବତନ ପିଡି ଡିଆରଡିଏ ସରୋଜକାନ୍ତ ମହାନ୍ତିଙ୍କୁ ଜଗତସିଂହପୁର ପିଡି ଡିଆରଡିଏ, ପୂର୍ବତନ ସଂସ୍କୃତି ଓ ପର୍ଯ୍ୟଟନ ବିଭାଗ ମନ୍ତ୍ରୀଙ୍କ ବ୍ୟକ୍ତିଗତ ସଚିବ ଥିବା ସୁବ୍ରତ କୁମାର ପଣ୍ଡାଙ୍କୁ ଉଚ୍ଚ ମାଧ୍ୟମିକ ଶିକ୍ଷା ପରିଷଦ ସଚିବ, ମୁଖ୍ୟ ନିର୍ବାଚନ ଅଧିକାରୀଙ୍କ ଯୁଗ୍ମ ସିଇଓ ଥିବା ରଘୁରାମ ଆର ଆୟାରଙ୍କୁ ଓଡ଼ିଆ ଆଦର୍ଶ ବିଦ୍ୟାଳୟ ସଂଗଠନର ନିର୍ଦ୍ଦେଶକ ତଥା ଓପେପା ଅତିରିକ୍ତ ନିର୍ଦ୍ଦେଶକ, ପୁରୀର ପୂର୍ବତନ ପିଡି ଡିଆରଡିଏ ନୃସିଂହ ଚନ୍ଦ୍ର ସ୍ୱାଇଁଙ୍କୁ ସୁନ୍ଦରଗଡ଼ ଏଡିଏମ, ବରଗଡ଼ ଏଡିଏମ ତାପୀରାମ ମାଝିଙ୍କୁ ଝାରସୁଗୁଡା ପିଡି ଡିଆରଡିଏ, ବଲାଙ୍ଗିର ଉପଜିଲ୍ଲାପାଳ ଭୈରବ ସିଂହ ପଟେଲଙ୍କୁ ସୁନ୍ଦରଗଡ଼ ପିଡି ଡିଆରଡିଏ, ଝାରସୁଗୁଡ଼ା ଏଡିଏମ ଜ୍ଞାନରଞ୍ଜନ ଭଞ୍ଜଦେଓଙ୍କୁ କଳହାଣ୍ଡି ପିଡି ଡିଆରଡିଏ, ସମ୍ବଲପୁର ଉପଜିଲ୍ଲାପାଳ ପ୍ରଦୀପ କୁମାର ସାହୁଙ୍କୁ ଝାରସୁଗୁଡ଼ା ଏଡିଏମ, ଟାଙ୍ଗୀ-ଚୌଦାର ତହସିଲଦାର ଅବିନାଶ ରାଉତଙ୍କୁ ପୁରୀ ପୌରପାଳିକା କାର୍ଯ୍ୟନିର୍ବାହୀ ଅଧିକାରୀ, ଭଦ୍ରକ ବିଡିଓ ହରିଶ ଚନ୍ଦ୍ର ଜେନାଙ୍କୁ ନୀଳଗିରି ଉପଜିଲ୍ଲାପାଳ, ବଲାଙ୍ଗିର ପୁଇଁତଳା ବିଡିଓ ସରୋଜ କୁମାର ମିଶ୍ରଙ୍କୁ ସମ୍ବଲପୁର ସ୍ୱତନ୍ତ୍ର ଭୂମି ଅଧିଗ୍ରହଣ ଅଧିକାରୀ, ଚିଲିକା ବିଡିଓ ବାଦଲ କୁମାର ମହାନ୍ତିଙ୍କୁ ଓରମାସର ଡେପୁଟି ସିଇଓ, ଓସଡମା ସାଧାରଣ ପରିଚାଳକ ଦେବବ୍ରତ ଜେନାଙ୍କୁ ବିଜ୍ଞାନ ଓ ପ୍ରଯୁକ୍ତି ବିଦ୍ୟା ବିଭାଗ ଯୁଗ୍ମ ସଚିବ, ମହିଳା ଓ ଶିଶୁ ବିକାଶ ବିଭାଗର ମନ୍ତ୍ରୀଙ୍କ ପୂର୍ବତନ ବ୍ୟକ୍ତିଗତ ସଚିବ ସୁଦର୍ଶନ ସେଠୀଙ୍କୁ ସମବାୟ ବିଭାଗ ଯୁଗ୍ମ ସଚିବ, ସରକାରୀ ଦଳ ମୁଖ୍ୟ ସଚେତକଙ୍କ ପୂର୍ବତନ ସଚିବ ଲକ୍ଷ୍ମଣ କୁମାର ମଲ୍ଲିକଙ୍କୁ ଇଡକୋ ଭୂମି ଅଧିକାରୀ, ଭୁବନେଶ୍ୱର ସମବାୟ ସମିତିର ରେଜିଷ୍ଟ୍ରାର ବୀରେନ୍ଦ୍ର କୋରକୋରାଙ୍କୁ ଉଚ୍ଚ ଶିକ୍ଷା ବିଭାଗ ଯୁଗ୍ମ ସଚିବ, ବ୍ରହ୍ମପୁର ଉପଜିଲ୍ଲାପାଳ ଦିଗନ୍ତ ରାଉତରାୟଙ୍କୁ ଖୋର୍ଦ୍ଧା ପିଡି ଡିଆରଡିଏ, ଓଏସଏମ୍ ବୋର୍ଡ ଉପନିର୍ଦ୍ଦେଶକ ଶୁଭ୍ରାଂଶୁ ମିଶ୍ରଙ୍କୁ କଟକ ଉପଜିଲ୍ଲାପାଳ, ଭୁବନେଶ୍ୱର ଏଡିଏମ ଅଫିସର ଏଲଆରଓ ସଞ୍ଜୀବିତା ରାୟଙ୍କୁ କଟକ ମହାନଗର ନିଗମର ଡେପୁଟି କମିଶନର, ସାଧାରଣ ପ୍ରଶାସନ ବିଭାଗ ଉପ ସଚିବ ସୁସ୍ମିତା ବେହେରାଙ୍କୁ ଓସଡମା ସାଧାରଣ ପରିଚାଳକ, କ୍ରୀଡ଼ା ଓ ଯୁବବ୍ୟାପାର ବିଭାଗ ମନ୍ତ୍ରୀଙ୍କ ପୂର୍ବତନ ବ୍ୟକ୍ତିଗତ ସଚିବ ରବୀନ୍ଦ୍ର କୁମାର ସେଠୀଙ୍କୁ ଉପ ବାଚସ୍ପତିଙ୍କ ବ୍ୟକ୍ତିଗତ ସଚିବ ଭାବେ ବଦଳି କରାଯାଇଛି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
